Vi sørger for, at processen før, under og efter retssagen forløber, som den skal - og at du er tryg hele vejen igennem.
Som bistandsadvokat er en af vores vigtigste opgaver at hjælpe med at gøre dig tryg. Hvis du ikke kan afgive en forklaring, mens den tiltalte er til stede i retten, kan vi vejlede dig om dine mulighederne for at afgive forklaring uden den tiltaltes tilstedeværelse. Vi kan også vejlede dig om mulighederne for at få dørene lukket i sagen eller få lavet referat- eller navneforbud. Hvis du ikke er tilstede i retten, når retten afsiger dom i sagen, orienterer vi dig om resultatet og vejleder dig om hvad det indebærer for dig.
Derudover hjælper vi med at gøre selve processen med at søge voldsoffererstatning enkel for dig, så du får nøjagtigt det beløb, du har krav på.